আহমদ কুট্টি

আহমদ কুট্টি (জন্ম ১৯৪৬ সালে, ভারতের কেরালার ভালানচেরিতে) একজন উত্তর আমেরিকার ইসলামী পণ্ডিত। তিনি বর্তমানে টরন্টোর ইসলামিক ইনস্টিটিউটে সিনিয়র রেসিডেন্ট ইসলামী পণ্ডিত হিসেবে কাজ করছেন এবং টরন্টো বিশ্ববিদ্যালয়ের ইমানুয়েল কলেজে সহকারী প্রশিক্ষক হিসেবে পড়িয়েছেন। তিনি ফয়সাল কুট্টির বাবা।
কুট্টি ঐতিহ্যবাহী ইসলামী বিজ্ঞানে স্নাতক হয়েছেন এবং দক্ষিণ ভারতের শীর্ষস্থানীয় ইসলামী প্রতিষ্ঠান ইসলামিয়া কলেজ সান্তাপুরম থেকে আল-ফকিহ ফি আল-দ্বীন (প্রথম শ্রেণি) ইজাজাহ (উপাধি) লাভ করেছেন। তিনি জামায়াত কেরালার মুখপত্র প্রোবোধনাম পত্রিকার সম্পাদক হিসেবে কাজ করেছেন। এই সময়ে তিনি সাইয়েদ কুতুবের "সোশ্যাল জাস্টিস" (আল-আদালাতুল ইজতিমাইয়া ফি আল-ইসলাম) বইটি মালয়ালম ভাষায় অনুবাদ করেন (প্রথম প্রকাশ ১৯৬৯ সালে, আই.পি.এইচ প্রকাশনা, নং ৭৪, ইসলামিক পাবলিশিং হাউস, কালিকট, কেরালা, ভারত)।
কুট্টি সৌদি আরবের মদীনার ইসলামি বিশ্ববিদ্যালয়ে পড়ার জন্য বৃত্তি অর্জন করেন। এখান থেকে ১৯৭২ সালে উসুল আল-দ্বীনে প্রথম শ্রেণিতে শীর্ষস্থান অর্জন করেন।
১৯৭২ সালে, তিনি টরন্টো বিশ্ববিদ্যালয় থেকে ইসলামি শিক্ষায় এমএ করার জন্য বৃত্তি নিয়ে কানাডায় পৌঁছান। ১৯৭২ সালে তিনি কানাডায় আসেন। সেখানে টরন্টো বিশ্ববিদ্যালয় থেকে ইসলামী অধ্যয়নে এম.এ. করার জন্য বৃত্তি লাভ করেন। পরে তিনি ম্যাকগিল বিশ্ববিদ্যালয়ের ইসলামি শিক্ষা ইনস্টিটিউটে ডক্টরাল গবেষণা চালিয়ে যান। সেখানে তিনি ১৯৭৫ থেকে ১৯৮০ সাল পর্যন্ত বৃত্তি পেয়ে অধ্যাপক চার্লস অ্যাডামস এবং অধ্যাপক এ. ইউনার তুরগের তত্ত্বাবধানে গবেষণা চালিয়ে যান। ১৯৫২ সালে উইলফ্রেড ক্যান্টওয়েল স্মিথ কর্তৃক প্রতিষ্ঠিত এই ইনস্টিটিউটটি উত্তর আমেরিকার প্রথম ইসলামি শিক্ষা ইনস্টিটিউট।
১৯৭৬ সালে ভারত সফরের সময় শেখ কুট্টি বিরুদ্ধে প্রধানমন্ত্রী ইন্দিরা গান্ধীর প্রশাসন কর্তৃক ঘোষিত জরুরি অবস্থা চলাকালীন গ্রেপ্তারি পরোয়ানা জারি হয়। প্রধানত তার ইসলামি প্রকাশনা সংস্থার অনুবাদ কাজ এবং কেরালা জামায়াতের মুখপত্র প্রোবোধনাম সাপ্তাহিকের জন্য গ্রেপ্তারি পরোয়ানা জারি হয়। ভারতে "জরুরি অবস্থা" বলতে ১৯৭৫-৭৭ সালের ২১ মাসের সময়কে বোঝানো হয়। তখনকার প্রধানমন্ত্রী ইন্দিরা গান্ধী একতরফাভাবে দেশে জরুরি অবস্থা ঘোষণা করেন। রাষ্ট্রপতি ফখরুদ্দিন আলী আহমেদ সংবিধানের ৩৫২(১) ধারার অধীনে "অভ্যন্তরীণ অশান্তি"র কারণে এটি আনুষ্ঠানিকভাবে জারি করেন। এটি ১৯৭৫ সালের ২৫ জুন থেকে ১৯৭৭ সালের ২১ মার্চ পর্যন্ত কার্যকর ছিল।
তার ছেলে ফয়সাল কুট্টি তার শৈশবের প্রথম স্মৃতি হিসেবে বর্ণনা করেন যে, তারা নিরাপদ আশ্রয় থেকে আশ্রয়ে পালিয়ে বেড়াতেন, যতক্ষণ না পরিবার ভারত ছেড়ে যেতে পারে।
২০০৩ সালের ১১ সেপ্টেম্বর তিনি এবং ইমাম আব্দুল হামিদ বিমান থেকে নামার পর আটক করে ফোর্ট লডারডেল কারাগারে রাখা হয়। তারা দুজন ফ্লোরিডায় একটি ইসলামিক সম্মেলনে বক্তৃতা দিতে যাচ্ছিলেন। কুট্টি একজন সুপরিচিত পণ্ডিত, প্রচারক এবং ইসলাম ও মুসলিমদের উপর বক্তা। তিনি সেই দিনই টরন্টোর ইসলামিক সেন্টারে জুমার খুতবায় টুইন টাওয়ারে সন্ত্রাসী হামলার নিন্দা জানানো প্রথম ও সবচেয়ে সোচ্চার ইমামদের একজন ছিলেন।
এছাড়াও অরল্যান্ডো সম্মেলনে আলোচিত বিষয়গুলির মধ্যে ছিল চরমপন্থা এবং ধর্মান্ধতার বিপদ। কানাডায় ফিরে আসার পর শেখ কুট্টি জিজ্ঞাসা করলেন: "যদি আমেরিকান অভিবাসন কর্মকর্তারা মধ্যপন্থা প্রচারের জন্য সুপরিচিত আমার এবং হামিদের পিছনে লাগতে পারে। তাহলে সাধারণ মুসলিমদের কী হবে?"
কুট্টি ম্যাকগিল বিশ্ববিদ্যালয় থাকাকালীন মন্ট্রিলের বিভিন্ন মসজিদ এবং ইসলামিক কেন্দ্রে ইমাম হিসেবে দায়িত্ব পালন করেছিলেন। এরপর তিনি নিম্নলিখিত পদে অধিষ্ঠিত ছিলেন:
কুট্টি উত্তর আমেরিকার ফিকহ কাউন্সিলে দায়িত্ব পালন করেছেন, যা এই মহাদেশের বিশিষ্ট ইসলামী আইন সংস্থা। তিনি মন্ট্রিল ও টরন্টোর বিভিন্ন প্রতিষ্ঠানে, যেমন টরন্টোর জামি মসজিদ এবং টরন্টো ইসলামিক ফাউন্ডেশনে ইমাম ও পণ্ডিত হিসেবে কাজ করেছেন। তিনি বর্তমানে টরন্টোর ইসলামিক ইনস্টিটিউটে আবাসিক পণ্ডিত।
তিনি একসময় ইসলাম অনলাইনে নিয়মিত ইসলামী আইনের প্রশ্নের উত্তর দিতেন।
২০১২ সালে স্টুডেন্টস ইসলামিক অর্গানাইজেশন অফ ইন্ডিয়া কেরালার বার্ষিক সম্মেলনে মুসলিম বিশ্বের সংকটের উপর আলোকপাত করে তাঁর ভাষণ তাঁর দৃষ্টিভঙ্গি এবং দৃষ্টিভঙ্গির প্রতিফলন। শেখ কুট্টি কানাডার ১২০ জন ইমামের মধ্যে একজন ছিলেন যারা কানাডিয়ান কাউন্সিল অন আমেরিকান-ইসলামিক রিলেশনসের মাধ্যমে সন্ত্রাসবাদের বিরুদ্ধে একটি বিবৃতিতে স্বাক্ষর করেন। বিবৃতিতে বলা হয়:  "যে কেউ নিজেকে মুসলিম বলে দাবি করে এবং নিরীহ জীবন নষ্ট করার সাথে কোনোভাবে জড়িত হয়, সে ইসলামের চেতনা ও শিক্ষাকে বিশ্বাসঘাতকতা করছে।"
কুট্টিকে "বিশ্বের ৫০০ প্রভাবশালী মুসলিমদের" একজন হিসেবে বিবেচনা করা হত।
কুট্টি অনেক বই, গবেষণাপত্র ইত্যাদি লিখেছেন।